માંગરોળમાં વાંસવાદી પરિવારો વસવાટ કરે. બનાસકાંઠા જિલ્લાનાં અન્ય ગામોની જેમ વરસાદ વાવાઝોડા અને ઝાલોર પટ્ટાનાં પાણી ભરાતાં વાંસફોડા પરિવારો માંડમાંડ જીવ બચાવી નાઠા. વાંસવાદીઓએ તૈયાર કરેલ સૂંડલા, ટોપલી, ટોપલા પલળીને ખરાબ થઇ ગયા. લણણીની સિઝનમાં સુડલા, ટોપલાની જરૂર પડે અને એ માટે વાંસફોડા પરિવારો વાંસ લઇ આવેલા. આમ તો એમનું કામ જ વાંસમાંથી સુડલા ટોપલા બનાવવાનું પણ પુરના પાણીમાં વાંસમાંથી બનાવેલો સામાન પલળી ગયો અને કાળો થઇ ગયો. હવે આ સામાન કોઈ ખરીદવાનું નથી. સર્વસ્વ લુંટાઇ ગયું. કોઈ બચ્યું નથી. વાંસ પણ નહિ! સિઝન આવશે માલ ક્યાંથી લાવીશું? હવે દાડા કેમ જશે ?